13.

ehdottaa, että luonnosta komission asetukseksi muutetaan seuraavasti: KOMISSION TEKSTI MUUTOS Muutos 1 Luonnos asetukseksi — muutossäädös Johdanto-osan 3 kappale (3) Jotta kolmannen maan yleisesti hyväksyttyjen tilinpäätösnormistojen (Generally Accepted Accounting Principles, GAAP) ja hyväksyttyjen IFRS-standardien vastaavuutta voitaisiin arvioida, menetelmästä kolmansien maiden arvopapereiden liikkeeseenlaskijoiden soveltamien tilinpäätösstandardien vastaavuuden määrittämiseksi Euroopan parlamentin ja neuvoston direktiivien 2003/71/EY ja 2004/109/EY nojalla 21 päivänä joulukuuta 2007 annetussa komission asetuksessa (EY) N:o 1569/2007 vahvistetaan vastaavuuden määritelmä ja perustetaan mekanismi, jonka avulla kolmannen maan tilinpäätösnormiston ja hyväksyttyjen IFRS-standardien välinen vastaavuus määritetään. (3) Jotta kolmannen maan yleisesti hyväksyttyjen tilinpäätösnormistojen (Generally Accepted Accounting Principles, GAAP) ja hyväksyttyjen IFRS-standardien vastaavuutta voitaisiin arvioida, menetelmästä kolmansien maiden arvopapereiden liikkeeseenlaskijoiden soveltamien tilinpäätösstandardien vastaavuuden määrittämiseksi Euroopan parlamentin ja neuvoston direktiivien 2003/71/EY ja 2004/109/EY nojalla 21 päivänä joulukuuta 2007 annetussa komission asetuksessa (EY) N:o 1569/2007 vahvistetaan vastaavuuden määritelmä ja perustetaan mekanismi, jonka avulla kolmannen maan tilinpäätösnormiston ja hyväksyttyjen IFRS-standardien välinen vastaavuus määritetään. Asetuksessa (EY) N:o 1569/2007 edellytetään myös komission päätöksen olevan sellainen, että yhteisön liikkeeseenlaskijat saavat käyttää asetuksen (EY) N:o 1606/2002 nojalla hyväksyttyjä IFRS-standardeja kyseisessä kolmannessa maassa. Muutos 2 Luonnos asetukseksi — muutossäädös Johdanto-osan 6 kappale (6) [Maaliskuussa ja toukokuussa 2008 sekä …… antamissaan] neuvoissa CESR suositteli, että Yhdysvaltain ja Japanin tilinpäätösnormistoja pidettäisiin yhteisössä IFRS-standardeja vastaavina. Lisäksi CESR suositteli, että Kiinan, Kanadan ja Etelä-Korean tilinpäätösnormistoja noudattaen laaditut tilinpäätökset hyväksytään yhteisössä väliaikaisesti enintään 31 päivään joulukuuta 2011 saakka. (6) [Maaliskuussa ja toukokuussa 2008 sekä lokakuussa 2008 antamissaan] neuvoissa CESR suositteli, että Yhdysvaltain ja Japanin tilinpäätösnormistoja pidettäisiin yhteisössä IFRS-standardeja vastaavina. Lisäksi CESR suositteli, että Kiinan, Kanadan, Etelä-Korean ja Intian tilinpäätösnormistoja noudattaen laaditut tilinpäätökset hyväksytään yhteisössä väliaikaisesti enintään 31 päivään joulukuuta 2011 saakka. Muutos 3 Luonnos asetukseksi — muutossäädös Johdanto-osan 7 kappale (7) Vuonna 2006 Yhdysvaltain tilinpäätösstandardeista vastaava elin (United States' Financial Accounting Standards Board) ja IASB laativat yhteisymmärryspöytäkirjan, jossa vahvistettiin niiden tavoite lähentää Yhdysvaltain tilinpäätösnormistoa (US GAAP) ja IFRS-standardeja toisiinsa ja luonnosteltiin tätä koskeva työohjelma. Tämän työohjelman tuloksena monia Yhdysvaltain tilinpäätösnormiston ja IFRS-standardien välisiä merkittäviä eroja on poistettu. Lisäksi komission ja Yhdysvaltain arvopaperimarkkinoiden valvontaviranomaisen (US Securities and Exchange Commission) välisen vuoropuhelun tuloksena IFRS-standardien mukaisesti tilinpäätöksensä laativilta yhteisön liikkeeseenlaskijoilta ei enää vaadita yhteensovittamista. Näin ollen Yhdysvaltain tilinpäätösnormistoa on syytä pitää hyväksyttyjä IFRS-standardeja vastaavana 1 päivästä tammikuuta 2009 alkaen. (7) Vuonna 2006 Yhdysvaltain tilinpäätösstandardeista vastaava elin (United States' Financial Accounting Standards Board) ja IASB laativat yhteisymmärryspöytäkirjan, jossa vahvistettiin niiden tavoite lähentää Yhdysvaltain tilinpäätösnormistoa (US GAAP) ja IFRS-standardeja toisiinsa ja luonnosteltiin tätä koskeva työohjelma. Tämän työohjelman tuloksena monia Yhdysvaltain tilinpäätösnormiston ja IFRS-standardien välisiä merkittäviä eroja on poistettu. Lisäksi komission ja Yhdysvaltain arvopaperimarkkinoiden valvontaviranomaisen (US Securities and Exchange Commission) välisen vuoropuhelun tuloksena IASB:n antamien IFRS-standardien mukaisesti tilinpäätöksensä laativilta yhteisön liikkeeseenlaskijoilta ei enää vaadita yhteensovittamista. Näin ollen Yhdysvaltain tilinpäätösnormistoa on syytä pitää hyväksyttyjä IFRS-standardeja vastaavana 1 päivästä tammikuuta 2009 alkaen. Muutos 4 Luonnos asetukseksi — muutossäädös Johdanto-osan 12 a kappale (uusi) (12 a) Intian hallitus ja Intian Institute of Chartered Accountants antoivat heinäkuussa 2007 julkisen sitoumuksen ottaa IFRS-standardit käyttöön 31 päivään joulukuuta 2011 mennessä, ja ne toimivat tehokkaasti varmistaakseen oikea-aikaisen ja täydellisen siirtymisen IFRS-standardeihin kyseiseen päivään mennessä. Muutos 5 Luonnos asetukseksi — muutossäädös 1 artikla — 1 kohta Asetus (EY) N:o 809/2004 35 artikla — 5A kohta 5A. Kolmansien maiden liikkeeseenlaskijoilta ei vaadita liitteessä I olevan 20.1 kohdan, liitteessä IV olevan 13.1 kohdan, liitteessä VII olevan 8.2 kohdan, liitteessä X olevan 20.1 kohdan eikä liitteessä XI olevan 11.1 kohdan mukaisesti esittämään esitteeseen sisältyviä, 1 päivänä tammikuuta 2012 tai sen jälkeen alkavia tilikausia aikaisempia tilikausia koskevia historiallisia taloudellisia tietoja oikaistuina; niitä ei myöskään vaadita esittämään liitteessä VII olevan 8.2a kohdan, liitteessä IX olevan 11.1 kohdan, eikä liitteessä X olevan 20.1a kohdan mukaisesti kuvausta eroista asetuksen (EY) N:o 1606/2002 nojalla hyväksyttyjen kansainvälisten tilinpäätösstandardien ja tällaisten tietojen laatimisessa käytettyjen tilinpäätösnormistojen välillä sillä edellytyksellä, että kyseiset historialliset taloudelliset tiedot laaditaan Kiinan kansantasavallan, Kanadan tai Korean tasavallan yleisesti hyväksyttyjen tilinpäätösnormistojen mukaisesti. 5A. Kolmansien maiden liikkeeseenlaskijoilta ei vaadita liitteessä I olevan 20.1 kohdan, liitteessä IV olevan 13.1 kohdan, liitteessä VII olevan 8.2 kohdan, liitteessä X olevan 20.1 kohdan eikä liitteessä XI olevan 11.1 kohdan mukaisesti esittämään esitteeseen sisältyviä, 1 päivänä tammikuuta 2012 tai sen jälkeen alkavia tilikausia aikaisempia tilikausia koskevia historiallisia taloudellisia tietoja oikaistuina; niitä ei myöskään vaadita esittämään liitteessä VII olevan 8.2a kohdan, liitteessä IX olevan 11.1 kohdan, eikä liitteessä X olevan 20.1a kohdan mukaisesti kuvausta eroista asetuksen (EY) N:o 1606/2002 nojalla hyväksyttyjen kansainvälisten tilinpäätösstandardien ja tällaisten tietojen laatimisessa käytettyjen tilinpäätösnormistojen välillä sillä edellytyksellä, että kyseiset historialliset taloudelliset tiedot laaditaan Kiinan kansantasavallan, Kanadan, Korean tasavallan tai Intian tasavallan yleisesti hyväksyttyjen tilinpäätösnormistojen mukaisesti. Muutos 6 Luonnos asetukseksi — muutossäädös 1 a artikla (uusi) 1 a artikla Komissio valvoo edelleen CESR:n teknisen avun turvin kolmansien maiden toteuttamia ponnisteluja, joiden tarkoituksena on ottaa vähitellen käyttöön IFRS-standardit ja pyrkiä aktiiviseen vuoropuheluun viranomaisten kanssa lähentymisprosessin aikana. Komissio toimittaa Euroopan parlamentille ja Euroopan arvopaperikomitealle (ESC) tältä osin saavutettua edistymistä käsittelevän kertomuksen vuonna 2009. Muutos 7 Luonnos asetukseksi — muutossäädös 1 b artikla (uusi) 1 b artikla Kolmansien maiden julkisesti ilmoittamia IFRS-standardien käyttöönottopäivämääriä käytetään viitepäivinä vastaavuuden tunnustamisen poistamiselle näissä maissa.